Nufenen

Nufenen estas komunumo de la komunumaro Rheinwald kaj la distrikto Malantaŭa Rejno en Kantono Grizono, Svislando. Ĝi havis 158 loĝantojn je la 31-a de decembro 2009.

 Geografio 
Nufenen situas en la supra mezo de la Valo Rheinwald. La kernvilaĝo situas ĉe la norda bordo de Malantaŭa Rejno. Krom la kernvilaĝo Nufenen apartenas al la komunumo la setlejoj Alpa, Boda, Brennhof, Stutz, Höhegga (sur alteco de 2049 m s.m.) kaj diversaj izolitaj bienoj kaj alpopaŝtejoj.

 Najbaraj komunumoj 
La komunumo Nufenen limas en nordo al Safien, en oriento al Splugo, en sudo al Mesoko, en okcidento al Hinterrhein, kaj en nordokcidento al Vals.

 Trafiko 
Tra Nufenen pasas la kantona ĉefvojo n-ro 13 al San-Bernardino-Pasejo, sur kiu cirkulas poŝtaŭtolinio, per kiu la komunumo estas konektita al la publika transportreto. Tra la komunumo pasas ankaŭ la svisa aŭtovojo A13, al kiu ĝi havas propran alveturejon.

 Historio 
La unua dokumenta mencio de Nufenen datiĝas el la jaro 1343 kiel Ovena.
Fonto: Kurt Wanner: Nufenen en Historia Leksikono de Svislando (2009-08-07)

 Vidu ankaŭ 
 Nufenen-Pasejo (montopasejo en Valezo sen rekta rilato al la komunumo Nufenen)

 Notoj kaj referencoj 


 Eksteraj ligiloj 

 Oficiala retejo de la komunumo Nufenen